Izborno povjerenstvo za izbore za Studentski zbor Filozofskog fakulteta

Filozofski fakultet

Sveučilište u Zagrebu

Ivana Lučića 3, Zagreb

studizbori2015@gmail.com

Sukladno članku 21. *Pravilnika o izborima za Studentski zbor Sveučilišta u Zagrebu i studentske zborove sastavnica Sveučilišta u Zagrebu* Izborno povjerenstvo Filozofskog fakulteta u Zagrebu sastavlja

**Poziv za promatrače**

Izborno povjerenstvo za izbor studenata u Studentski zbor Filozofskog fakulteta Sveučilišta u Zagrebu primat će prijave za promatrače na izborima za Studentski zbor Filozofskog fakulteta i sastavnica Sveučilišta u Zagrebu koji će se održati 25. i 26. ožujka 2015. od 8:00-20:00 sati u auli Filozofskog fakulteta. Prijave će se primati na studizbori@gmail.com u roku od 48 sati od trenutka objave ovog poziva.

**I.**

Svi studenti, studentske organizacije, čelnici sastavnica ili od njih ovlaštene osobe mogu promatrati izbore uz prethodnu najavu odgovarajućem Izbornom povjerenstvu koje o tome izdaje potvrdu najkasnije 5 radnih dana prije dana održavanja izbora. Kandidati, osim kad glasuju, ne smiju biti nazočni na biračkom mjestu. Izborno povjerenstvo će odobriti promatranje ako tražitelj dokaže opravdani interes za promatranje izbora te ukoliko ne postoje okolnosti iz kojih se može sumnjati da će narušavati red ili na drugi način ometati izbore. Promatraču se izdaje potvrda o statusu promatrača.

**II.**

Promatrači mogu biti nazočni prilikom glasovanja i prebrojavanja glasova te stavljati primjedbe i tražiti da se unesu u zapisnik.

**III.**

Promatrači ne smiju narušavati red na biračkom mjestu ni utjecati na glasače. Predsjednik biračkog odbora udaljit će s birališta promatrače koji postupaju suprotno.

**IV.**

Ako zbog broja promatrača nije moguće da se izbori promatraju istovremeno, predsjednik biračkog odbora će odrediti pravičan raspored promatranja, nastojeći o tome postići suglasnost svih promatrača, ili će odrediti promatrače ždrijebom.

Predsjednik Izbornog povjerenstva

Josip Ivanović, v. r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_